open-index/open-wikipedia-markdown huggingface dataset:
Aira Suomela

**Aira Elina Suomela** (17. joulukuuta 1935 Reisjärvi – 9. toukokuuta 2022) oli suomalainen posliininmaalaustaiteilija, -opettaja ja alan vaikuttaja. 

Suomela toimii vuonna 1968 perustetun Suomen posliininmaalaajat ry:n puheenjohtajana ja usealla kielellä julkaistavan, maailman toiseksi suurimman alan harrastajien julkaisun, Posliini Plus -lehden (ilmestyi aiemmin nimillä Posliininmaalaus ja keramiikka sekä Skandinavian Posliininmaalaus), päätoimittajana vuodesta 1985. Hän on ollut myös kehittämässä alan opetusta jo 1970-luvulta saakka, tuolloin pääkaupunkiseudulla vaikuttaessaan, kohti virallista 4-vuotista ammattitutkintoa.

Suomela on posliininmaalauksen kansallisesti tärkeimmän vuosittaisen tapahtuman, vuodesta 1995 järjestetyn Reisjärven posliinikesän, perustaja. Vuosittain vietettävä tapahtuma tuo Reisjärvelle kansainvälisiä alan opettajia sekä satoja harrastajia ja taitajia ja sitä pidetään myös merkittävänä alan opettajien jatkokouluttautumispaikkana. Tapahtumassa on vieraillut useita nimekkäitä alan ammattilaisia ja taiteilijoita sekä Suomesta että maailmalta, kuten Kimmo Pälikkö, japanilaiset Yumiko Okamura ja Mario Watanabe, venäläiset Juri Schgirov, Ljubov Tsvetkova ja Sergei Sokolov, saksalaiset Wolfram Leonhardi  ja Andreas Knobl sekä norjalaiset Eva Ihle ja Thanh Duc Hong. 

## Kirjallinen tuotanto
* (Tuuli Markkulan ja Liisa Teirisalon kanssa), Posliininmaalaus harrastuksena. WSOY, Juva, 1981, 
* (Maria Teresa Borrellin ja Donatella Viggianin kanssa), Trompe l'oeil, kaunista silmänlumetta posliinille. Sinooperi, Vantaa, 1992 
* (Aini Koiviston kanssa), Elämä on kaunis = Das Leben ist Schön. Handmade, Vantaa, 1993, 
* Posliininmaalaus tänään = Porcelain painting today. Ajatus, Helsinki, 1996, 
* Posliininen kahvikuppi = Porcelain coffee cups. Suomelan renkitupa, Reisjärvi, 2005, 
* Posliininen maljakko = A Porcelain vases. Maljakkokirja 2006. Suomelan renkitupa, Reisjärvi, 2007 

## Lähteet
Lauri Heino

**Lauri Aleksanteri Heino** (24. elokuuta 1918 Somero &ndash; 3. helmikuuta 2001 Somero) oli suomalainen sotilas ja Mannerheim-ristin ritari. Sotilasarvoltaan hän oli ylikersantti. 

Heino palveli jatkosodassa panssarivaunun kuljettajana Panssariprikaatissa, ensin T-26-vaunun ja myöhemmin T-34-vaunun ajajana. Hänen ansioihin luetaan useiden vihollispanssarivaunujen pelastaminen Panssariprikaatin käyttöön, mukaan lukien prikaatin ensimmäinen T-34-vaunu. 

Heino nimitettiin Mannerheim-ristin ritariksi Panssaripataljoonan komentajan, everstiluutnantti Sven Björkmanin tekemän nimitysesityksen ja kenraalimajuri Taavetti Laatikaisen ja kenraalimajuri Ruben Laguksen puollon perusteella. Nimitys tapahtui 21. marraskuuta 1943 numerolla 123. Nimitysperusteluissa mainitaan muun muassa osallistuminen taisteluihin suurta henkilökohtaista rohkeutta osoittaen sekä vihollisvaunujen evakuointi omaan käyttöön. Myöhemmin Heino kunnostautui muun muassa Talin–Ihantalan taistelussa. 

Sodan jälkeen Heino toimi liikkeenharjoittajana. Hän osallistui myös Someron kunnallispolitiikkaan Someron kunnavaltuuston jäsenenä vuosina 1965–1968. 

Lauri Heino kuoli vuonna 2001. Hänet on haudattu Someron uudelle hautausmaalle.

## Lähteet
* 
*  http://www.mannerheim-ristinritarit.fi/ritarit?xmid=21

### Viitteet

## Kirjallisuutta
*
L. Arvi P. Poijärvi

**Lauri Arvi Pellervo Poijärvi** (vuoteen 1906 **Boijer**; 25. elokuuta 1900 Helsinki – 2. elokuuta 1986 Helsinki) oli suomalaisen koulumaailman vaikuttaja, filosofian tohtori ja kuoronjohtaja.

## Ura
Poijärvi väitteli filosofian tohtoriksi Helsingin yliopistosta vuonna 1928. Hän oli kouluhallituksessa kouluneuvos 1936–1942, pääjohtaja 1942–1945, Helsingin normaalilyseon luonnonhistorian ja maantieteen yliopettaja 1960–1967 sekä Otavan tietosanakirjaosaston johtaja 1945–1968. Poijärvi teki useita oppikirjoja ja toimitti suuria tietosanakirjoja. Hän toimi mm. vuosina 1960−1965 ilmestyneen  Otavan ison tietosanakirjan toimituskunnan puheenjohtajana. 

Poijärvi oli myös merkittävä musiikkielämän vaikuttaja. Hän opiskeli pianonsoittoa Ingeborg Hymanderin johdolla Helsingin musiikkiopistossa vuoteen 1922 ja toimi sittemmin konserttisäestäjänä. Hän oli vuosina 1928–1930 Ylioppilaskunnan Laulajien ja vuosina 1930–1933 Laulu-Miesten kuoronjohtajana sekä vuosina 1945–1951 Eteläsuomalaisen Osakunnan Laulajien johtajana. Vuosina 1956–1968 Poijärvi oli Suomen Kansallisoopperan hallituksen puheenjohtaja. Hänet kutsuttiin Sulasolin kunniajäseneksi, ja vuonna 1965 hän sai professorin arvonimen.

Poijärvi syrjäytettiin kouluhallituksen pääjohtajan paikalta poliittisista syistä. Hän kuului sodan aikana Ässärykmenttiin ja edusti valtakunnallista aseveliliittoa.

Moni Poijärven jälkeläinen vaikuttaa Suomen kulttuurielämässä, muun muassa poika, professori, tekniikan tohtori Heikki Poijärvi, Lohjan kaupunginorkesterin alttoviulun äänenjohtaja Lauri Poijärvi sekä viulisti-kapellimestari Ylermi Poijärvi. Hänen toinen puolisonsa oli lastenkirjailija ja kääntäjä Sirkka Rapola.

## Teoksia
* *Über die Basenpermeabilität pflanzlicher Zellen*. Väitöskirja. 1928
* *Suomalaisen tietosanakirjan vaiheita.* Otava, 1958.

## Palkinnot ja tunnustukset
*Professorin arvonimi 1965.

## Lähteet

## Kirjallisuutta
* Keltikangas, Matti: L. Arvi P. Poijärvi – sodanajan merkittävä vaikuttaja. *Sotahistoriallinen aikakauskirja* 24/2005, s. 154.

## Aiheesta muualla
*
Beroia

**Beroia** (, ) voi viitata seuraaviin antiikin aikaisiin kaupunkeihin:

* Beroia, kaupunki Makedoniassa, nykyinen Véroia Kreikassa
* Beroia, kaupunki Syyriassa, nykyinen Aleppo Syyriassa

## Katso myös

* Beroe, useita paikkoja
Where Have All the Flowers Gone

**Where Have All the Flowers Gone** (myös muodossa **Where Have All the Flowers Gone?**) on folk-kappale, jonka tekijäksi on yleensä merkitty Pete Seeger, vaikka osan sanoituksesta on tehnyt Joe Hickerson.

Laulun tekstin idea on Donin kasakoiden kehtolaulusta, jonka sanat Seeger löysi venäläisen Nobel-kirjailijan Mihail Šolohovin kirjasta *[[Hiljaa virtaa Don (romaani)|Hiljaa virtaa Don]]*. Hän teki sen pohjalta oman sanoituksen ja sävelsi tekstinsä. Seeger levytti laulun kolmisäkeistöisenä. Joe Hickerson lisäsi lauluun säkeistöt neljä ja viisi. Laulu esitetään useimmiten viisisäkeistöisenä.

Laulua lauletaan myös hieman erilaisilla melodioilla. Peter, Paul and Maryn versio on suunnilleen sama kuin Seegerin levytyksessä, mutta Kingston Trion versio on jo melko kaukana alkuperäisestä. 

Marlene Dietrich on laulanut laulun levylle englanniksi, saksaksi nimellä "Sag mir wo die Blumen sind" sekä ranskaksi nimellä "Qui peut dire où vont les fleurs?". Pete Seeger on sanonut, että saksankielinen käännös on hänen mielestään parempi kuin hänen alkuperäinen sanoituksensa. Ranskaksi laulun on levyttänyt myös Dalida nimellä "Que sont devenues les fleurs?". Nana Mouskouri on levyttänyt laulun sekä saksaksi että ranskaksi.

Suomeksi laulun ovat levyttäneet Kukonpojat, Ritva Oksanen ja Ossi Ahlapuro nimellä "Minne kukat kadonneet". Suomalaiset sanat on tehnyt Sauvo Puhtila salanimellä Veikko Vallas. Vironkielisen version "Kuhu küll kõik lilled jäid" on tehnyt yhtye Lindpriid.

## Lähteet
Elon laskuoppi

**Elon laskuopiksi** kutsutaan Efraim Elon (1868–1932) kirjoittamaa laskennon oppikirjaa. Sitä käytettiin pitkään oppikoulujen laskuoppina, ja siitä otettiin vuosina 1912–1965 kaikkiaan 31 painosta. Ensimmäisen painoksen nimi oli *Laskuoppi alkeislaitoksia varten* ja kustantaja oli Kustannusosakeyhtiö Kirja. Vuonna 1920 ilmestyneen 5. painoksen nimi on *Laskuoppi etupäässä oppikouluja varten*. Kirja-yhtiön fuusioiduttua WSOY:hyn 1932 kustantajaksi tuli WSOY. 

Merkittäviä uudistuksia teoksen painoasuun olivat Veli Valpolan muokkaukset 24. painokseen, joka julkaistiin 1950. Siinä muutettiin asioiden esitysjärjestys senaikaisten opetussuunnitelmien mukaiseksi, uudistettiin kieliasua ja mittojen lyhennyksiä vastaamaan uudempaa kielenkäyttöä ja Suomen Akatemian Kielilautakunnan suosituksia. Esimerkiksi sana *vaski* korvattiin sanalla *kupari*. Lisäksi tilastotiedot, esimerkeissä käytetyt hinnat jne. ajanmukaistettiin. Samankaltainen, vaikkakin suppeampi ajanmukaistus tehtiin 30. painokseen vuonna 1963 rahauudistuksen takia.

Kirjan kirjoittaja Efraim Elo oli matematiikan opettaja, joka syntyi Laitilan Soukaisissa. Laitilassa on järjestetty *Efraim Elo -matematiikkakilpailuja* peruskoulun kuudeskuokkalaisille vuodesta 1997. Kerrotaan, että Elo vietti aikuisiällä kesiä kotitalossaan ja kävellessään Blomin puistossa valkoisessa puvussa ja hatussaan aiheutti kummeksuntaa kyläläisissä. Elo toimi Joensuun tyttölyseon rehtorina 1925–1932.

Kirja on myös antanut aiheen sanonnalle ”Elon laskuopin mukaan”, jota käytetään vahvistavana (ja samalla keventävänä) ilmauksena, kun halutaan todistella jonkin laskutoimituksen, yleensä yksinkertaisen, oikeellisuus. Vastaavanlaiseksi käsitteeksi muodostui myös kansakouluissa käytettyjen Jyväskylän seminaarin matematiikan lehtorin Nestor Ojalan (1864–1926) oppikirjojen mukaan ”Ojalan laskuoppi”.

## Lähteet
Autonomismi (tietoteoria)

**Autonomismi** on tietoteoreettinen lähestymistapa, jonka mukaan tietoteoria edeltää todellisuuden luonnetta koskevaa tutkimusta. Autonomistisen näkemyksen mukaan tietoteorian tulee olla autonomista suhteessa erityistieteisiin ja arkijärkeen.

Autonomismin vastakohtana voidaan nähdä tietoteoreettinen naturalismi, jonka mukaan kaikki on periaatteessa luonnontieteellisesti selitettävissä, ja myös tietoteorian on nojattava tieteen ja kokemuksen tarjoamaan tietoon.

## Lähteet
* 

### Viitteet

## Aiheesta muualla
* Sosa, Ernest: "The Foundations of Foundationalism". Noûs, Vol. 14, No. 4, Special Issue on Epistemology (Nov., 1980), pp. 547-564
* David, Marian: Review: "Truth: A Primer. by Frederick F. Schmitt". The Philosophical Review, Vol. 106, No. 3 (Jul., 1997), pp. 441-443
Malatya

**Malatya** (, , , ) on kaupunki Turkissa. Malatya on Malatyan maakunnan pääkaupunki. Kaupungin asukasluku on arviolta 438&nbsp;000 (vuonna 2014). 

Roomalaisaikana kaupunki tunnettiin nimellä *Melitene*. Kaupunki oli legio XII Fulminatan tukikohta.

## Lähteet

## Aiheesta muualla

*Malatyan kaupungin kotisivut
Partikularismi (tietoteoria)

**Partikularismi** viittaa tietoteoriassa lähestymistapaan, joka kiinnittää huomion siihen, mitä tiedetään, sen sijasta, miten se tiedetään. Partikularisti kysyy siis ”mitä tiedämme?” ennen kuin ”kuinka tiedämme?”.

Partikularismi on eräs vastaus ns. kriteerin ongelmaan. Sen mukaan on olemassa tapauksia, joissa tiedämme kiistatta jotakin. Näistä tapauksista voidaan muodostaa yleinen kriteeri. Termi esiintyy Roderick Chisholmin kriteerin ongelmaa käsittelevässä artikkelissa "The Problem of the Criterion" (1973), sekä hänen oppilaallaan Ernest Sosalla ("The Raft and the Pyramid: Coherence versus Foundations in the Theory of Knowledge", 1980).

Koska partikularismin lähestymistapa ”mitä tiedämme?” antaa ymmärtää että tiedämme, se on pohjimmiltaan antiskeptisistinen. Partikularismin vastakohtana on metodismi, joka kysyy ennemmin ”kuinka tiedämme?”. Chisholm itse asettui partikularismin kannalle.
Lappi (Ruotsi)

**Lappi** () on yksi Ruotsin maakunnista. Se sijaitsee Pohjois-Ruotsissa Norlannin  pääalueella. Lapin pinta-ala on 109 729,1 km². Vuoden 2011 lopussa maakunnassa oli 93 258 asukasta, joten väentiheys oli 0,8 asukasta neliökilometriä kohti.

Lappi käsittää suuren osan Västerbottenin ja Norrbottenin lääneistä. Ennen vuotta 1809 se oli osa samaa maakuntaa, johon kuului myös nykyisen Suomen Lapin pohjoisosa eli Lapin historiallinen maakunta Suomessa. Laajimmillaan Lappiin historiallisena alueena voidaan lukea alueita myös Norjassa ja Venäjällä. 

Ruotsin Lapissa on Euroopan suurin erämaa-alue Laponia, joka on Unescon maailmanperintökohde.

## Kunnat

### Västerbottenin läänissä
* Dorotean kunta
* Lyckselen kunta
* Malån kunta
* Sorselen kunta
* Storumanin kunta
* Vilhelminan kunta
* Åselen kunta

### Norrbottenin läänissä
* Arvidsjaurin kunta
* Arjeplogin kunta
* Jällivaaran kunta
* Jokimukan kunta
* Kiirunan kunta

## Väestönkehitys

### Väestö lääneittäin
Lapissa oli vuoden 2011 lopussa yhteensä 93 258 asukasta, jotka jakaantuivat eri lääneihin seuraavasti:

Kaikki läänit kuuluvat maakuntaan vain osittain.

## Lähteet

## Aiheesta muualla
Claude Rains

**William Claude Rains** (10. marraskuuta 1889 Lontoo, Yhdistynyt kuningaskunta – 30. toukokuuta 1967 Laconia, New Hampshire, Yhdysvallat) oli englantilainen teatteri- ja elokuvanäyttelijä. Hän tuli tunnetuksi monista Hollywood-elokuvista. 

Hän aloitti elokuvauransa 1930-luvun alussa. Hänen uransa tunnetuimpia elokuvia ovat mm. *[[Robin Hoodin seikkailut]]* (The Adventures of Robin Hood, 1938), Frank Capran ohjaama ja James Stewartin tähdittämä *Mr. Smith lähtee Washingtoniin* (Mr. Smith Goes to Washington, 1939), *[[Renkaita vedessä]]* (Kings Row, 1942), *[[Uusien tähtien alla]]* (Now, Voyager, 1942), *[[Casablanca (elokuva)|Casablanca]]* (Casablanca, 1942), *[[Suuren oopperan kummitus (vuoden 1943 elokuva)|Suuren oopperan kummitus]]* (Phantom of the Opera, 1943), *Pirunsaaret vangit* (Passage to Marseille, 1944), *[[Naisen valta]]* (Mr. Skeffington, 1944), Alfred Hitchcockin ohjaama *[[Notorious – kohtalon avain]]* (Notorious, 1946), *[[Arabian Lawrence]]* (Lawrence of Arabia, 1962) ja *Mies Nasaretista* (The Greatest Story Ever Told, 1965). Hänen uransa kuuluisin rooli oli Kapteeni Renault'n rooli elokuvassa *[[Casablanca (elokuva)|Casablanca]]*. Hän on saanut urastaan tähden Hollywood Walk of Famelle.

Claude Rainsistä tuli Yhdysvaltain kansalainen vuonna 1939. Yksityiselämässään hän oli naimisissa kuusi kertaa ja hänellä oli yksi lapsi. Hän kuoli 77-vuotiaana.

## Filmografia

## Aiheesta muualla

* 
* Claude Rains NNDB:ssä
Zeugma (kaupunki)

**Zeugma** () oli muinainen kaupunki Commagenessa, nykyisessä Turkissa. Seleukos I Nikator perusti kaupungin vuonna 300 eaa. Kaupungin alkuperäinen nimi oli luultavasti Seleukeia. Roomalaiset valtasivat kaupungin vuonna 64 eaa., minkä jälkeen kaupungin nimeksi tuli Zeugma. Kaupunki oli legio IV Scythican tukikohta. Sassanidien kuningas Shapur I tuhosi kaupungin vuonna 256. Myöhemmin kaupunki joutui taas Rooman valtaan, mutta lopulta arabit valtasivat sen.
Metodismi (tietoteoria)

**Metodismi** viittaa tietoteoriassa lähestymistapaan, joka kiinnittää huomion siihen, miten jokin tiedetään, sen sijasta mitä tiedetään. Metodisti kysyy siis ”kuinka tiedämme?” ennen kuin ”mitä tiedämme?”.

Metodismi on eräs vastaus ns. kriteerin ongelmaan. Sen mukaan on mahdollista esittää yleinen kriteeri, jonka perusteella voidaan arvioida yksittäistapauksia. Termi esiintyy Roderick Chisholmin kriteerin ongelmaa käsittelevässä artikkelissa "The Problem of the Criterion" (1973), sekä hänen oppilaallaan Ernest Sosalla ("The Raft and the Pyramid: Coherence versus Foundations in the Theory of Knowledge", 1980).

Koska metodismin lähestymistapa ”kuinka tiedämme?” ei oleta sitä, että tietäisimme mitään, se on yhteensopiva skeptisismin kanssa. Sosan mukaan esimerkiksi David Hume oli tietoteoreettinen metodisti.

Dialektiseen materialismiin liittyviä filosofisia suuntauksia ovat muun muassa strukturalismi, fenomenalismi ja hermeneutiikka. Metodismissa on tieteen tarkoitusperieen ja tavoitteiden suhteen kaksi vastakkaista suhtautumistapaa. Behavioralismi on ajattelutapa, jonka mukaan tärkeintä ei ole itse tieto, vaan tieteelliset toimintamenetelmät. Tieteen ongelmat nähdään tutkimuskäytännöllisinä ongelmina päätöksenteossa. Tämän näkemyksen mukaan tieteilijän on oltava aina joko pääöksentekijä tai hänen neuvonantajansa. Kognitivismi päin vastoin pitää tärkeänä tieteen tavoitteena tutkimuksesta saatua tietoa. Tieteilijää ei nähdä niinkään päätöksentekijänä tai neuvonantajana, vaan pikemminkin tietoa etsivänä henkilönä. Tieteen tarkoitukseksi nähdään olettamien etsiminen, jotta voidaan etsiä tietoa osaksi tieteen maailmankuvaa.

## Lähteet
Efraim Elo

**Efraim Elo** (25. syyskuuta 1868 Laitila – 8. toukokuuta 1932 Joensuu) oli suomalainen lyseon rehtori ja matematiikan lehtori, joka tunnetaan parhaiten Elon laskuopin tekijänä.

## Elämä
Laitilan Soukaisten kylässä syntyneen Efraim Elon vanhemmat olivat puuseppä Efraim Blom ja Maria Mathilda Wahlroos. Hän pääsi ylioppilaaksi Turun lyseosta 1888 ja valmistui Helsingin yliopistosta filosofian kandidaatiksi 1893 ja maisteriksi 1894.

Elo oli oppikoulun opettaja Helsingissä 1894–1899, ja sen jälkeen hän toimi Joensuun tyttölyseon matematiikan ja luonnonopin nuorempana lehtorina vuodesta 1900 alkaen ja koulun rehtorina vuodesta 1925 alkaen.

Elon oppikouluja varten tekemästä laskuopista otettiin vuosina 1912–1965 kaikkiaan 31 painosta. Elon syntymäkunnassa Laitilassa on järjestetty Efraim Elo -matematiikkakilpailuja peruskoulun kuudesluokkalaisille vuodesta 1997 lähtien.

## Perhe
Efraim Elo oli naimisissa vuodesta 1907 filosofian kandidaatti Armo Rauha Malmsténin (1878–1943) kanssa, joka oli Joensuun yhteiskoulun johtajana 1907–1920.

## Teoksia
Nimellä *Efr. Elo*:
* *Laskuoppi : alkeisoppilaitoksia varten*. Tekijä, Joensuu 1912
* *Laskuoppiin liittyvä jaksotehtävien harjoitusjärjestelmä* teoksessa *Joensuun suomalainen tyttökoulu : kertomus lukuvuodesta 1913-1914*. Joensuu 1914
* *Laskuoppi etupäässä oppikouluja varten*. 2. täyd. painos Kirja, Helsinki 1915, 24. painos WSOY 1950 ja sen jälkeiset painokset uudistanut Veli Valpola, 31. painos 1965, lisäpainos 1967
* *Laskuoppi : alkuopetusta varten*. WSOY 1921
* *Kansakoulun laskuoppi : laskuoppi alkeisopetusta varten*. WSOY 1923
* *Laskuopin liite*. Kirja, Helsinki 1924
* *Efr. Elon laskuopin tuloskirja*. WSOY 1937
* *Laskuoppi : kansakouluun pohjautuvia keskikouluja varten*. Kirja, Helsinki 1928
* *Elon Laskuopin tuloskirja*. WSOY 1950, uusin painos 1967

## Lähteet

## Aiheesta muualla
*
Partikularismi

**Partikularismi** voi tarkoittaa seuraavia asioita:

* Partikularismi politiikassa, ryhmäidentiteetti, joka keskittyy tietyn ryhmän intresseihin, ja torjuu moniarvoisuuden ja universaalit oikeudet.
* Partikularismi filosofiassa, tietoteoreettinen näkemys, joka kiinnittää huomioon menetelmien sijasta asioihin jotka tiedetään.
* Partikularismi uskonnossa, kristinuskon käsitys, jonka mukaan vain valitut pelastuvat.
SM-sarja (jääkiekko)

**SM-sarja** eli **Mestaruussarja** oli Jääkiekon SM-liigaa edeltänyt Suomen jääkiekon korkein sarjataso, joka perustettiin vuonna 1933.

Jääkiekon Suomen mestaruudesta kilpailtiin ensimmäisen kerran kaudella 1927–1928 cup-muotoisena. Tässä muodossa kilpailutoiminta jatkui myös seuraavina kausina, kunnes Tampereen Ilveksen aloitteesta vuonna 1933 alettiin pelata sarjaa.

Kauden 1974–1975 jälkeisessä organisaatiouudistuksessa jääkiekon mestaruussarja erotettiin muusta sarjakiekkoilusta, josta jäi huolehtimaan Suomen Jääkiekkoliitto. Mestaruussarja jatkoi itsenäisenä organisaationa nimellä SM-liiga.

## SM-sarjan mitalit 1928–1975

## Joukkueiden sijoitukset vuosittain
### SM-cup 1928–1933

**1.k** = 1. kierros
**sf** = välierä
Vuonna 1930 ei ratkaistu mestaruutta leudon talven vuoksi

### SM-sarja 1933–1955

Kausina 1939–1940 ja 1941–1942 SM-sarjaa ei pelattu sodan vuoksi lainkaan.
Kaudella 1943–1944 SM-sarjaa ei voitu pelata loppuun sodan vuoksi.
**n/2** = joukkueen sijoitus alkulohkossa
(vuosina 1951–1958 SM-sarja pelattiin kahdessa lohkossa ja vain sijat 1.-4. ratkaistiin loppuotteluissa ja pronssiotteluissa kummankin lohkon kahden parhaan joukkueen kesken)

### SM-sarja 1955–1975

**n/2** = joukkueen sijoitus alkulohkossa
(vuosina 1951–1958 SM-sarja pelattiin kahdessa lohkossa ja vain sijat 1.-4. ratkaistiin loppuotteluissa ja pronssiotteluissa kummankin lohkon kahden parhaan joukkueen kesken)

## Lähteet
* Honkavaara, Aarne (toim.): Jääkiekkokirja 1961-1962 , s. 28. Tampere: Hämeen Kirjapaino Oy, 1961. Viitattu 26.4.2013.
* Honkavaara, Aarne (toim.): Jääkiekkokirja 1975-1976 , s. 94-97. Lahti: Sanomalehti Oy, 1975.  Viitattu 26.4.2013.
* Hockeyarchives.infon kausitilastot (viitattu 26.4.2013): 1928, 1929 ja 1931
* Ilveksen kotisivujen kausitilastot (viitattu 26.4.2013): 1932  ja 1933 
### Viitteet
Bensheim

**Bensheim** on kaupunki Hessenin osavaltiossa Saksassa. Se sijaitsee Kreis Bergstraßen piirikunnassa Darmstadtin hallintopiirissä noin 50 kilometriä etelään Frankfurt am Mainista. Kesäkuussa 2021 kaupungissa asui 40&nbsp;684 asukasta.

## Lähteet

## Aiheesta muualla

*Kaupungin viralliset sivut
The Kingston Trio

**The Kingston Trio** on yhdysvaltalainen folkyhtye. Se perustettiin 1957 Palo Altossa Kaliforniassa. Alkuperäisjäsenet olivat Bob Shane, Nick Raynolds ja Dave Guard. Soittimina jäsenillä oli kaksi akustista kitaraa ja banjo.

Juuri collegesta valmistuneet nuorukaiset ansaitsivat elantonsa soittamalla kalifornialaisissa klubeissa, kunnes heidän managerinsa Frank Werber sai hankituksi yhtyeelle levytyssopimuksen suurelle Capitol-levy-yhtiölle. Vuonna 1958 ilmestyi Kingston Trion läpimurtohitti ”Tom Dooley”. Laulu sai Grammy-palkinnon vuoden parhaana country & western -esityksenä.

Dave Guard lähti yhtyeestä 1961 musiikillisten ja taloudellisten erimielisyyksien vuoksi. Hänen tilalleen tuli John Stewart.
Yhtyeen suosio 1960-luvun alussa oli suuri. Parhaimmillaan Kingston Triolla oli neljä albumia Yhdysvaltain kymmenen eniten myydyn albumin listalla. Albumeja julkaistiin tiheään tahtiin ja ne menestyivät hyvin, mutta single-listan kärjessä Kingston Trio oli vain harvoin.

Kingston Trion suosio laski Beatlesin ja muiden brittiyhtyeiden noustessa Amerikan levymyyntilistojen kärkeen. Yhtye hajosi 1967.

Bob Shane perusti uuden yhtyeen, New Kingston Trio, vuonna 1969. Vuonna 1976 Shane sai alkuperäisen yhtyeen jäseniltä luvan käyttää omasta yhtyeestään nimeä Kingston Trio. Nick Raynolds palasi jäseneksi 1980-luvulla ja erosi 1998. Bob Shane puolestaan jätti yhtyeen vuonna 2004 heikentyneen terveytensä vuoksi.

Nykyinen kokoonpano on: George Grove, Bill Zorn and Rick Dougherty, eli yhtään 1960-luvun Kingston Trion jäsentä ei ole enää mukana. Bob Shanen mielestä nykykokoonpano kuulostaa hyvin paljon alkuperäiseltä 1957–1961 toimineelta Kingston Triolta.

## Levyjä

Saksalainen Bear Family Records on julkaissut Kingston Trion laajasta tuotannosta kaksi CD-boksia: The Guard Years ja The Stewart Years. Kummassakin boksissa on 10 levyä. Mukana ei ole 1967 hajoamisen jälkeen levytettyjä lauluja.
SM-sarja

**SM-sarja** voi tarkoittaa seuraavia:

## Urheilun pääsarjat
*Baseballin SM-sarja
*Jalkapallon SM-sarja (Mestaruussarja), Suomen jalkapallon korkein sarjataso vuosina 1930–1989
*Jääkiekon SM-sarja (Mestaruussarja), Suomen jääkiekon korkein sarjataso vuosina 1933–1975
*Koripallon naisten SM-sarja
*Käsipallon SM-sarja
*Rallin SM-sarja
*Ringeten SM-sarja
*Rugbyn SM-sarja
*Rugbyn naisten SM-sarja
*Vesipallon SM-sarja.

## Muuta
* Sisu SM-sarja, kuorma-automallisto

## Katso myös
*SM-liiga
*Suomen-mestaruus
Max Manner

**Max Manner** (s. 2. syyskuuta 1965 Turku) on suomalainen kirjailija, jonka ensimmäinen rikosromaani *Revanssi* ilmestyi elokuussa 2007 Minerva-kustannusyhtiön kustantamana. Sittemmin kirjailija on jatkanut tuotantoaan Crime Time -osuuskunnassa. Max Manner on Suomen Kirjailijaliiton ja ITW:n (International Thriller Writers Inc) jäsen. Vuonna 2007 julkaistu *Revanssi* oli ensimmäinen osa Mannerin *Anna Mäki* -dekkarisarjasta. Ylikomisario Anna Mäki on esiintynyt sittemmin kaikissa Mannerin julkaisemissa rikosromaaneissa.

Mannerilta on ilmestynyt vuoteen 2016 mennessä yhteensä kymmenen rikosromaania, *Revanssin* lisäksi *Demi-Sec*, *K18, 72 h, 13. Huone, Vapauttaja, Räsynukke,* *Bandiitti,* *Jääkyynel* ja *Osiris* sekä useampia novellikokoelmia (*Brysselin Esso, Taksi, Keikka, Rikospaikka Tampere*). 

*K18* aloitti trilogian, jonka pääosassa on Ruotsissa syntynyt kiinalais-suomalainen Annika Malm. Trilogian kolmas osa *13. huone* ilmestyi vuonna 2011. *13. huone* julkaistiin Helsingin Sanomissa myös viikon kirjana marraskuussa 2014. Momtchil Momtchilov ohjasi *13. huone* -teoksesta kirjatrailerin keväällä 2011.

*Vapauttaja* (2012) aloitti Suomeen muuttaneesta norjalaisesta rikospoliisi Stein Storesenista kertovan viisiosaisen sarjan, jonka Manner julkaisi CrimeTimen kustantamana. Stein Storesen esiintyi ensimmäisen kerran Mannerin kirjoissa jo *72h* romaanin loppusivuilla. *13. huone* romaanissa turkulaistunut norjalaisetsivä jakoi pääosan Annika Malmin kanssa. 

Manner kirjoitti alkuvuodesta 2008 Helsingin Sanomien nettisivuille Suomen ensimmäisen interaktiivisen ajankohtaisuuksiin perustuvan verkkodekkarin *Revontulet*. 

Vuonna 2015 Max Manner julkaisi Twitteriin sovitetun rikosnovellin *Rysälä & Esola* kokoelmasta *Brysselin Esso*.

Sittemmin Manner on jatkanut uraansa julkaisemalla teoksia Arktisen Banaanin (2017 ja 2018) sekä Bazar kustannuksen (2019) toimittamana.

## Romaanit
* 
* 
* 
* 
* 
* 
* 
* 
* 
*  
* 
* 
* 
* 
* 
* 
* 
* *Aavesärky*. Helsinki: Bazar, 2021. 
* *Turvasana*. Helsinki: Bazar, 2022. 

## Lähteet

## Aiheesta muualla
* Max Mannerin kotisivut
* Revontulet-verkkodekkari
* Helsingin kaupunginkirjasto: Viikon kirjailija Max Manner
* Max Manner Sanojen ajassa
Francisco Álvarez Martínez

**Francisco Álvarez Martínez** (14. heinäkuuta 1925 – 5. tammikuuta 2022) oli espanjalainen kardinaali. Hän sai pappisvihkimyksensä 11. kesäkuuta 1950 ja toimi muun muassa Toledon arkkipiispana vuodesta 1995, kunnes erosi virasta 24. lokakuuta 2002.

Martínez oli yksi roomalaiskatolilaisen kirkon kardinaaleista 21. helmikuuta 2001 alkaen. Hän ennätti juuri osallistua uuden paavin valintaan vuonna 2005, sillä hän vietti 80-vuotispäiväänsä vasta heinäkuussa. 

Martínez toimi vuosina 1973–1976 Tarazonan piispana. 

## Lähteet
Kacper Kozłowski

**Kacper Kozłowski** (s. 7. joulukuuta 1986 Olsztyn, Puola) on puolalainen pikajuoksija.

Kozłowski sijoittui Kaunaksen nuorten EM-kisoissa 2005 400 metrin juoksussa neljänneksi ajalla 46,87 ja sai pronssia 4&nbsp;x&nbsp;400&nbsp;metrin viestijuoksussa. Kaksi vuotta myöhemmin hän saavutti Debrecenin alle 23-vuotiaiden EM-kilpailuissa pronssia 400 metrillä ja hopeaa 4&nbsp;x&nbsp;400&nbsp;metrin viestissä. Osakan MM-kisoissa hän oli mukana Puolan joukkueessa, joka voitti 4&nbsp;x&nbsp;400&nbsp;metrin viestissä MM-pronssia. Belgradin universiadeissa 2009 hän oli 400 metrillä neljäs ja sai 4&nbsp;x&nbsp;400&nbsp;metrin viestissä hopeaa. Vuonna 2010 hän oli Barcelonan EM-kisoissa 400 metrillä kahdeksas ajalla 46,07. Helsingin EM-kilpailuissa 2012 hän karsiutui 400 metrin välierissä. Hän sai EM-kilpailujen 4&nbsp;x&nbsp;400&nbsp;metrin viestissä pronssia Zürichissä 2014 ja hopeaa Amsterdamissa 2016. Belgradin EM-hallikilpailuissa 2017 hän voitti viestikultaa.

## Ennätykset
* 200 metrin juoksu: 21,05 (2007)
* 400 metrin juoksu: 45,24 (2010)

## Lähteet
Zim Integrated Shipping Services

**Zim Integrated Shipping Services**, aiemmin Zim American Israeli Shipping ja ZIM Israel Navigation Company, on Israelin suurin ja maailman 13. suurin rahtivarustamo. Sana *zim* on hepreaa ja tarkoittaa laivastoa tai suurta laivaa.

## Historiaa

Yhtiö perustettiin 1945 ja se hankki ensimmäisen laivansa yhdessä lontoolaisen Harris and Dixon -yhtiön kanssa. Tämä kunnostettu laiva, joka sai uudeksi nimekseen *Kedmah*, purjehti Palestiinaan kesällä 1947. Ensimmäisenä vuonna sen tehtävänä oli kuljettaa satojatuhansia maahanmuuttajia muodostumassa olevaan valtioon. Britannian mandaattihallinto takavarikoi joitakin toisia laivoja, joita käytettiin luvattomien maahanmuuttajien kuljettamiseen ennen Israelin valtion perustamista; nämäkin laivat siirrettiin myöhemmin yhtiön laivastoon. Yhtiö hankki lisää laivoja ja osti muun muassa laivat Negba, Artza ja Galila.

Vuoden 1948 sodan aikana yhtiö kuljetti ruokaa ja sotilastarvikkeita yksinomaan Israeliin. Vuonna 1953 Länsi-Saksa maksoi Israelille sotakorvauksia, ja näillä rahoilla hankittiin 36 uutta laivaa, mikä oli suuri lisäys varustamon laivastoon.

Yhtiö keskittyi 1950- ja 1960-luvuilla matkustajalaivoihin ja laajensi sen ohella jatkuvasti rahdinkuljetukseen. Matkustajalaivalla kulkeminen oli kansainvälisessä liikenteessä yleinen matkustusmuoto ennen lentomatkojen halpenemista, ja huviristeilyt olivat myös suosittuja. Yhtiö liikennöi Välimerellä ja sillä oli myös säännölliset reitit Yhdysvaltoihin. Jotkut varustamon laivoista risteilivät talven aikana Karibianmerellä. Vuonna 1964 valmistui matkustajalaiva *Shalom*, joka osoittautui virhehankinnaksi ja merkitsi varustamon matkustajalaivakauden loppua.

Varustamo alkoi 1960-luvulla keskittyä rahtilaivoihin ja se hankki useita erikoislaivoja kuten jäähdytettyjä laivoja ja öljysäiliölaivoja. Yhtiö kuljetti raakaöljyä Iranista Israeliin ja öljytuotteita Israelista Eurooppaan. 1970-luvulla yhtiö laajensi toimintaansa konttiliikenteeseen. Yhtiö tilasi kuusi konttilaivaa ja teki konttien kuljettamisesta asteittain liiketoimintansa keskeisen osan.

Vuonna 1981 yhtiön *Mezada*-laiva katosi merellä ja samaan aikaan varustamo muiden varustamojen lailla kärsi merenkulun lamasta. Yhtiö toipui 1980-luvun alun lamasta ja rakennutti 1990-luvulla 15 uutta laivaa Saksassa. Samaan aikaan yhtiön omistus jaettiin Israelin hallituksen ja Hachevra Le-Israelin kesken.

## Yhtiö nykyisin

Vuonna 2004 Ofer Brothers Group osti yhtiön ja sen uudeksi nimeksi yksityistämisen jälkeen tuli Zim Integrated Shipping Services.
Paska (romaani)

**Paska** (*Filth*) on skottilaisen kirjailijan Irvine Welshin vuonna 1998 kirjoittama romaani. Kirjan tarina keskittyy Edinburghin poliisissa työskentelevän sovinistisen, rasistisen, korruptoituneen ja kaikella tavalla misantrooppisen skottipoliisi Bruce Robertsonin ympärille. Otava julkaisi teoksen suomeksi vuonna 2001, kääntäjä oli Sauli Santikko. 

Welsh julkaisi vuonna 2008 romaanin *Crime*, jonka voidaan katsoa olevan jatko-osa teokselle.

Jon S. Baird ohjasi ja käsikirjoitti vuonna 2013 romaanista elokuvan *[[Filth (elokuva)|Filth]]*, jossa pääosaa esittää James McAvoy.

## Lähteet
Giacomo Biffi

**Giacomo Biffi** (13. kesäkuuta 1928 Milano – 11. heinäkuuta 2015 Bologna) oli italialainen kardinaali. Hän toimi Bolognan arkkipiispana vuosina 1984–2003 ja osallistui uuden paavin valintaan vuonna 2005.

Biffi väitti Antikristuksen olevan jo elossa ja sanoi tämän todennäköisesti ottavan filantroopin hahmon ja kannattavan kasvissyöntiä ja pasifismia. 

## Lähteet
Libor Charfreitag

**Libor Charfreitag** (s. 11. syyskuuta 1977, Trnava, Tšekkoslovakia) on slovakialainen moukarinheittäjä.

Charfreitag karsiutui 1996 Sydneyn nuorten MM-kisoissa tuloksella 61,52. Kaksi vuotta myöhemmin hän voitti Slovakian mestaruuden sekä NCAA-mestaruuden. Hän voitti vuonna 1999 NCAA- sekä Slovakian mestaruuden ja sijoittui Universiadeissa kahdeksanneksi tuloksella 75,18. Myöhemmin samana vuonna hän heitti viidenneksi alle 23-vuotiaiden EM-kisoissa ja karsiutui Sevillan MM-kisoissa. Seuraavana vuonna hän voitti NCAA-mestaruuden, mutta karsiutui Sydneyn olympialaisissa. Vuonna 2001 hän karsiutui Edmontonin MM-kisoissa tuloksella 75,29 ja sijoittui kymmenenneksi Universiadeissa. Seuraavana vuonna hän voitti Slovakian mestaruuden ja sijoittui Münchenin EM-kisoissa seitsemänneksi tuloksella 79,20.

Charfreitag voitti 2003 Slovakian mestaruuden. Myöhemmin samana vuonna hän karsiutui Pariisin MM-kisoissa, mutta sijoittui kauden lopussa  toiseksi tuloksella 81,22. Hänet valittiin vuoden lopuksi Slovakian vuoden yleisurheilijaksi. Seuraavana vuonna hän heitti Ateenan olympialaisissa seitsemänneksi ja  viidenneksi. Hän sai jälleen vuoden lopuksi Slovakian vuoden yleisurheilija -palkinnon. Vuonna 2005 hän oli kolmas Euroopan cupin ykkösliigassa, yhdeksäs Helsingin MM-kisoissa ja kuudes . 2006 hän voitti Slovakian mestaruuden ja Euroopan cupin kakkosliigan, mutta karsiutui Göteborgin EM-kisoissa.

Charfreitag voitti Osakan MM-kisoissa 2007 MM-pronssia tuloksella 81,60. Myöhemmin samana vuonna hän oli seitsemäs . Pekingin olympialaisissa 2008 hän sijoittui kahdeksanneksi ja Berliinin MM-kilpailuissa 2009 kymmenenneksi. Hän voitti Euroopan-mestaruuden Barcelonassa 2010 tuloksella 80,02. Daegun MM-kisoissa 2011 hän karsiutui.

Charfreitag opiskeli Yhdysvalloissa Southern Methodist Universityssä. Nykyisin hän työskentelee siellä apulaisvalmentajana.

## Ennätykset
* Kuulantyöntö: 16,69 (2000)
* Kiekonheitto: 51,88 (2000)
* Moukarinheitto: 81,81 (2003)

## Lähteet
* 
### Viitteet
Carroll Baker

**Carroll Baker** (s. 28. toukokuuta 1931) on yhdysvaltalainen näyttelijä ja 1960-luvun seksisymboli. Hän voitti vuonna 1957 Golden Globe -palkinnon ("lupaavin tulokas") ja on ollut ehdolla Oscar-palkinnon saajaksi. Hänellä on puolalaisia sukujuuria. 

Baker syntyi Johnstownissa, Pennsylvaniassa. Hän toimi alun perin taikurin avustajana ja sai ensimmäisen elokuvaroolinsa vuonna 1953. Hän esiintyi noihin aikoihin myös televisiomainoksissa ja opiskeli Actors Studiolla. Hänellä oli merkittävä rooli Elia Kazanin *[[Nukkevaimo]]ssa* ja George Stevensin *[[Jättiläinen (vuoden 1956 elokuva)|Jättiläisessä]]*, molemmat vuodelta 1956.

Bakerin muiden tunnettujen esiintymisten joukkoon lukeutuvat roolit elokuvissa *[[Suuri maa]]* (1958), *[[Taivaan viha]]* (1959) ja *[[Hämärän kuja]]* (1961). Baker teki rooleja niin draamassa, rakkauselokuvissa kuin lännenelokuvissa. Hän on esiintynyt myös Broadwaylla. Hänen tyttärensä Blanche Baker on myös tunnettu näyttelijä. 

Bakerin ura on jatkunut myöhemmille vuosikymmenille. Hän näytteli murhatusta malli Dorothy Strattenista tehdyssä elokuvassa *Star 80* Dorothyn äidin roolin vuonna 1983. Vuonna 1990 hänellä oli rooli *[[Lastentarhan kyttä|Lastentarhan kytässä]]*. Hänellä on tähti Hollywood Walk of Famella. Hänellä on ollut kolme avioliittoa, ja häneltä on ilmestynyt kolme kirjaa:  

* *Baby Doll, An Autobiography* (1983)
* *A Roman Tale* (1985)
* *To Africa, With Love* (1985)

## Aiheesta muualla

*
Pakoros II

**Pakoros II** tai **Pacorus II** oli Parthian kuningas noin vuosina 78–105. Hänen isänsä oli Vonones II ja Vologases I oli hänen veljensä.

Vologases nimitti poikansa Vologases II:n seuraajakseen (hallitsi noin 78–80), mutta Pacorus kapinoi häntä vastaan ja kukisti hänet lopulta. Pacoruksen aikana Parthiaa vaivasivat sisällissodat ja kuninkuutta havittelivat muun muassa Artabanus III (noin 80–90) ja Vologases III vuodesta 105 eteenpäin. Pakoros kuoli noin vuonna 105 ja hänen seuraajakseen tuli hänen veljensä Osroes I.
Maurice André

**Maurice André** (21. toukokuuta 1933 Alès – 25. helmikuuta 2012 Bayonne) oli ranskalainen trumpetisti. Hän opiskeli Pariisin konservatoriossa. Hän voitti vuonna 1955 kansainvälisen kilpailun Genevessä. 

André nousi huomattavaan kansainväliseen maineeseen 1960-luvulta alkaen. Hän on tehnyt satoja levytyksiä, muun muassa barokkimusiikkia. Koska trumpetille kirjoitettu ohjelmistoa vähän, hän on tehnyt soittimelleen useita transkriptioita.

André on aikansa huomattavimpia vaskipuhallintaitajia. Häneltä ovat saaneet vaikutteita useat tunnetut nuoremmat muusikot, kuten Wynton Marsalis.

## Lähteet

## Aiheesta muualla
* Maurice André
Visan Pallo

**Visan Pallo** oli kemiläinen juniorijalkapalloseura.

Visan Pallolla oli yli 350 poika- ja tyttöpelaajaa, joista yli 150 junioria harrasti lajia ympäri vuoden. Seuran edustusjoukkueena toimi PS Kemi Kings. Aktiivisia ohjaajia, valmentajia ja toimihenkilöitä oli yli 40.

Visan Pallon B-tytöt nousivat kauden 2007 päätteeksi Suomen toiseksi korkeimmalle sarjatasolle ykkösdivisioonaan. Kauden 2009 syksyllä B-tytöt nousivat Suomen korkeimmalle sarjatasolle SM-sarjaan. Visan Pallo sijoittui sarjassa toiseksi viimeiseksi ja näin ollen kaudella 2010 B-tytöt pelasivat jälleen ykkösdivisioonaa. Kauden 2010 päätteeksi Visan Pallon naisjoukkue nousi naisten kakkosdivisioonaan. 

Suomen jalkapallomaajoukkueen entinen päävalmentaja ja pitkäaikainen maajoukkuepelaaja Jukka Ikäläinen aloitti uransa Visan Pallon edeltäjässä Karihaaran Visassa. 

Visan Pallo omisti osan Junkohallista, joka on Pohjois-Suomen suurin jalkapallohalli.

Visan Pallo lakkautettiin 2011. Seuran naisjalkapalloilu siirtyi Visan Pallon ja Kemin Innon naispelaajien pohjalta perustettuun Merilappi United -seuraan.

## Aiheesta muualla
* Visan Pallon sivusto 
* Junkohallin sivusto
Manuel Alexandre

**Manuel Alexandre Abarca** (11. marraskuuta 1917 Madrid, Espanja – 12. lokakuuta 2010 Madrid, Espanja) oli espanjalainen näyttelijä.

Manuel Alexandre opiskeli alun alkaen lakia, mutta näytteleminen meni pian sen edelle. Hän pääsi teatterikouluun Madridiin ja teki ensiesiintymisensä ammattiteatterissa 1945 ja elokuvassa 1947. Hänet palkittiin vuonna 1996 Gijónin kansainvälisillä elokuvajuhlilla parhaana miesnäyttelijänä elokuvasta *El angel de la guarda*.

Alexandre esiintyi espanjalaisten elokuvien ohella televisiossa, ja hänen uransa jatkui aina 2000-luvulle saakka. Hänelle myönnettiin vuonna 2003 Goya-palkinto elämäntyöstä.

## Lähteet
Luis García Berlanga

**Luis García Berlanga** (12. kesäkuuta 1921 – 13. marraskuuta 2010) oli espanjalainen elokuvaohjaaja ja -käsikirjoittaja.

Berlanga syntyi Valenciassa ja debytoi ohjaajana vuonna 1951. Hän oli maansa elokuvataiteen keskeisiä nimiä, ja ohjauksien joukkoon lukeutuvat muiden muassa *[[Tervetuloa Mr. Marshall]]* (1953), *[[Plácido]]* (1961) ja *[[Pyöveli (elokuva)|Pyöveli]]* (1963). 

Berlangalle myönnettiin vuonna 1986 Asturian ruhtinaan palkinto ja Goya-palkinto vuonna 1993. Hän oli lisäksi ehdolla Oscar-palkinnon saajaksi vuonna 1961. Vain 42-vuotiaana kuollut muusikko Carlos Berlanga oli hänen poikansa.

## Lähteet

## Aiheesta muualla
*
Carmelita Jeter

**Carmelita Jeter** (s. 24. marraskuuta 1979) on yhdysvaltalainen pikajuoksija.

Jeter voitti Osakan MM-kisoissa 2007 MM-pronssia 100 metrin juoksussa ajalla 11,02&nbsp;s. Pikaviestissä hän sai kultaa juostuaan alkuerissä Yhdysvaltain joukkueessa. Kauden lopussa hän voitti 100 metrillä . Berliinin MM-kilpailuissa 2009 Jeter voitti toistamiseen MM-pronssia 100 metrillä.  Thessalonikissa syyskuussa 2009 hän voitti 100 metrin juoksun kautta aikain kolmanneksi parhaalla ajalla 10,67&nbsp;s. Shanghaissa 20. syyskuuta hän juoksi kautta aikain toiseksi parhaan ajan 10,64 s. Dohan sisäratojen MM-kilpailuissa 2010 hän juoksi alun perin kolmanneksi ajalla 7,05 s, mutta nousi myöhemmin hopealle kun toiseksi juossut LaVerne Jones-Ferrette hylättiin dopingkäryn takia. 

Daegun MM-kilpailuissa 2011 Jeter voitti maailmanmestaruuden 100 metrillä ajalla 10,90 ja 4&nbsp;×&nbsp;100 metrin viestissä ja sijoittui toiseksi 200 metrillä ajalla 22,37. Lontoon olympialaisissa 2012 hän sai 100 metrillä hopeaa ajalla 10,78 ja 200 metrillä pronssia ajalla 22,14. Pikaviestissä hän juoksi ankkuriosuuden Yhdysvaltojen voittaessa kultaa maailmanennätysajalla 40,82. Moskovan MM-kilpailuissa 2013 hän sai pronssia 100 metrillä ajalla 10,94.

Hän on voittanut Yhdysvaltojen-mestaruuden 100 metrillä 2009, 2011 ja 2012 sekä sisäratojen mestaruuden 60 metrillä 2010.

## Saavutuksia
* Olympiakultaa 4×100 m viestistä 2012
* Olympiahopeaa 100 metriltä 2012
* Olympiapronssia 200 metriltä 2012
* MM-kultaa 100 metriltä 2011
* MM-kultaa 4×100 m viestistä 2007, 2011
* MM-hopeaa 200 metriltä 2011
* MM-pronssia 100 metriltä 2007, 2009 ja 2013
* Sisäratojen MM-hopeaa 60 metriltä 2010
* IAAF:n yleisurheilufinaalin voitto 100 metrillä 2007, 2009

## Henkilökohtaiset ennätykset
* 100 metrin juoksu: 10,64 (2009)
* 200 metrin juoksu: 22,11 (2012)

## Lähteet
* 

### Viitteet
Carlo Caffarra

**Carlo Caffarra** (1. kesäkuuta 1938 – 6. syyskuuta 2017) oli italialainen kardinaali. Hän syntyi Emilia-Romagnassa.

Caffarra nimitettiin 16. joulukuuta 2003 Bolognan arkkipiispaksi. Häntä edelsi Giacomo Biffi.

Caffarra sai pappisvihkimyksensä Roomassa 2. heinäkuuta 1961, ja hänestä tehtiin kardinaali 24. maaliskuuta 2006.

## Lähteet
*Catholic-hierarchy.org: Carlo Cardinal Caffarra
COSCO

**COSCO** eli **China Ocean Shipping (Group) Company** () on yksi maailman suurimmista linjaliikennettä harjoittavista varustamoista. Se on Kiinan valtionyritys. Kiinan valtio muodosti COSCOn yhdistämällä China Ocean Shippingin ja China Shipping Companyn vuonna 2016. Vuonna 2017 COSCO hankki omistukseensa kilpailleen Orient Overseas Container Linen (OOCL).

COSCO oli vuonna 2017 OOCL-yrityskaupan jälkeen maailman kolmanneksi suurin varustamo. COSCOa suurempia olivat tanskalainen Maersk Line ja sveitsiläinen Mediterranean Shipping Company (MSC).

Yhtiöryhmä sisältää kuusi noteerattua yritystä ja sillä on yli 300 koti- ja ulkomaista tytäryhtiötä. Ryhmä tuottaa palveluita monella alalla kuten rahdinkuljetus, laivanrakennus, laivojen korjaus, terminaalitoiminnot, kiinteistöala, tietotekniikka sekä konttien valmistus, kauppa ja rahoitus. Ryhmä omistaa ja operoi noin 600 laivaa, joiden yhteinen kantavuus on 35 miljoonaa tonnia. Näin suuri laivojen mahdollistaa vuosittaisen rahdin määrän nousun yli 300 miljoonan tonnin.

COSCO on Kiinan suurin irtotavaran kuljettaja ja se luetaan myös yhdeksi maailman suurimmista irtotavaran merikuljettajista. Lisäksi yhtiöryhmä on Kiinan suurin matkustajaliikenteen harjoittaja, jolla on noin 50 aikataulunmukaista reittiä ympäri maailman.

COSCO omistaa 51 prosenttia Pireuksen satamasta. COSCO omistaa myös määrävän omistusosuuden Zeebruggen sataman konttiterminaalista Belgiassa, 35 prosenttia Euromax-terminaalista Rotterdamissa Alankomaissa, Khalifa 2 -konttiterminaalin Abu Dhabissa ja Vado-konttiterminaalin Italiassa.

## Lähteet

## Aiheesta muualla

*Jude Blanchette (8.7.2020) Hidden Harbors: China’s State-backed Shipping Industry  (csis.org)
Huittisten jäähalli

**Huittisten jäähalli** (mainosnimeltään Telilä-areena) on Huittisissa vuonna 1996 valmistunut jäähalli. Se toimii II-divisioonassa pelaavan Lauttakylän Lujan kotihallina. Jäähallia hallinnoi Huittisten Jäähalli Oy. Hallissa on mahdollisuus pelata myös curlingia, kaukalopalloa, ringetteä ja harrastaa taitoluistelua. Jäähallin kaukalon koko on 28 x 58 m.

## Lähteet

## Aiheesta muualla
* Huittisten jäähalli MyHuittisissa
Stéphane Audran

**Stéphane Audran** (8. marraskuuta 1932 Versailles – 27. maaliskuuta 2018) oli ranskalainen näyttelijä.

Audran esiintyi mm. Oscar-palkituissa elokuvissa *[[Porvariston hillitty charmi]]* (Buñuel: *La charme discret de la bourgeoisie*, 1972) ja *[[Ranskalainen illallinen]]* (Axel: *Babettes gæstebud*, 1987). Muita rooleja oli esimerkiksi elokuvissa *Teurastaja* (*Le boucher*, 1970) ja *[[Mustapukuisen naisen arvoitus]]* (*Violette Nozière*, 1978). 

Audran oli vuosina 1964–1980 naimisissa ohjaaja Claude Chabrolin kanssa; hän oli sitä ennen ollut naimisissa näyttelijä Jean-Louis Trintignant'n kanssa. Hänelle myönnettiin kaksi Bafta-palkintoa (molemmat 1974), Berliinin kansainvälisten elokuvajuhlien Hopeinen karhu (1968) ja parhaan naissivuosan esittäjän César (1979).

## Lähteet

## Aiheesta muualla
*
Susanthika Jayasinghe

**Susanthika Jayasinghe** (s. 17. joulukuuta 1975) on entinen srilankalainen pikajuoksija.

Jayasinghe karsiutui Göteborgin MM-kisoissa 1995 100 metrin juoksun toisissa alkuerissä ajalla 11,76. Kaksi vuotta myöhemmin hän voitti Ateenan MM-kisoissa MM-hopeaa 200 metrin juoksussa ajalla 22,39. Vuonna 1999 hän karsiutui Sevillan MM-kisoissa 100 metrin alkuerissä ajalla 11,42 ja sijoittui GP-finaalissa 200 metrillä kahdeksanneksi. Sydneyn olympialaisissa 2000 hän karsiutui 100 metrin välierissä ajalla 11,33, mutta voitti olympiapronssia 200 metrillä ajalla 22,28. KOK:n päätöksellä pronssi muutettiin myöhemmin hopeaksi Marion Jonesin jäätyä kiinni dopingista. Seuraavana vuonna hän juoksi Lissabonin sisäratojen MM-kisoissa 200 metrillä neljänneksi.

Jayasinghe sijoittui 2002 Kansainyhteisön kisoissa 100 metrillä neljänneksi ajalla 11,08. Myöhemmin samana vuonna hän voitti Aasian-mestaruuskisoissa kultaa sekä 100 että 200 metrillä ja juoksi yleisurheilun maailmancupissa kolmanneksi 100 metrillä ja neljänneksi 200 metrillä. Pariisin MM-kisoissa 2003 hän karsiutui 100 metrin alkuerissä. Neljä vuotta myöhemmin Osakan MM-kisoissa hän karsiutui 100 metrin alkuerissä, mutta voitti MM-pronssia 200 metrillä.

Jayasinghe ilmoitti helmikuussa 2009 lopettavansa kilpauransa.

## Ennätykset
* 100 metrin juoksu: 11,04 (2000)
* 200 metrin juoksu: 22,28 (2000)

## Lähteet
* 

### Viitteet
From Yesterday

**From Yesterday** on 30 Seconds to Mars -yhtyeen vuonna 2006 julkaistu single, josta on tehty myös musiikkivideo. Kappaleen on säveltänyt ja sanoittanut yhtyeen solisti Jared Leto. Hän on lisäksi ohjannut kappaleen musiikkivideon, joka on ainoa yhdysvaltalainen Kiinan kielletyssä kaupungissa kuvattu video.
Hector Takayama

**Héctor Rubén Takayama Tohara** (s. 5. huhtikuuta 1972 Lima, Peru) on perulainen japanilaistaustainen jalkapalloilija, joka pelasi Suomessa Veikkausliigaa FC Jazzn joukkueessa. 

Takayama saapui Jazzin testiin alkuvuodesta 2000 yhdessä kahden muun perulaisen Gino ja Eric Alguedasin kanssa. Takayama oli heistä ainoa, joka sai sopimuksen seuraan. Hän teki avauskaudellaan liigassa 25 ottelussa 6 maalia ja oli myös joukkueensa paras maalintekijä yhdessä Matti Santahuhdan kanssa. Takayama sai sopimuksen Jazziin myös seuraavaksi kaudeksi pelaten 24 ottelussa ja tehden 2 maalia. Jazz ei kuitenkaan tehnyt hänen kanssaan enää sopimusta kaudeksi 2002 ja näin Takayama palasi kotimaahansa syyskuussa 2001.

Suomen lisäksi Takayamalla on pitkä kokemus Perun pääsarjasta, jossa hän on edustanut useita eri joukkueita. Hän on myös pelannut Japanin toiseksi korkeimmalla sarjatasolla. Nykyään Takayamalla on oma jalkapallokoulu Perun pääkaupungissa Limassa. 

## Lähteet
*Veikkausliigan tilastot
*Futbol Peruano 

### Viitteet
Lena Zavaroni

**Lena Zavaroni** (4. marraskuuta 1963 – 1. lokakuuta 1999) oli skottilainen lapsilaulaja ja TV-juontaja.

Hänen isänsä sukujuuret ovat Italiassa ja kotipaikkansa Isle of Buten Rothesay. Hän tuli laajemmalti tunnetuksi Hughie Greenin ohjelmassa "Opportunity Knocks".

Hänen albuminsa *[[Ma! He's Making Eyes at Me|Ma, He’s Making Eyes at Me]]* teki hänestä kymmenvuotiaana nuorimman brittilistan kymmenen kärkeen yltäneen artistin. Suomen listoilla hän oli korkeimmillaan seitsemäntenä.

Hän kuoli 35 vuoden iässä vaikeaan anoreksia nervosa -syömishäiriöön.

## Lähteet
Internalismi ja eksternalismi

**Internalismi** ja **eksternalismi** ovat filosofisia termejä, joista ensin mainittu viittaa johonkin sisäiseen ja viimeksi mainittu johonkin ulkoiseen. Niitä käytetään useassa eri yhteydessä:

Filosofiassa:
* Internalismi ja eksternalismi etiikassa
* Internalismi ja eksternalismi kielifilosofiassa
* Internalismi ja eksternalismi mielenfilosofiassa
* Internalismi ja eksternalismi tietoteoriassa

Muilla aloilla:
* Internalismi ja eksternalismi tieteenhistoriassa
George Starkey

**George Starkey** (8. tai 9. kesäkuuta 1628 – 1665 Lontoo) oli Amerikassa ja Englannissa vaikuttanut alkemisti ja lääketieteen harjoittaja. Starkey kirjoitti useat teoksensa salanimellä ***Eirenaeus Philalethes***.

Starkey syntyi Bermudalla vuonna 1628. Hänen isänsä oli skotlantilaistaustainen puritanisti pappi, joka kuoli Starkeyn ollessa yhdeksänvuotias. Starkey sai koulutuksensa Harvardissa. Master of Arts -tutkinnon hän suoritti joskus ennen vuotta 1650, todennäköisesti vuonna 1649. Hän muutti Englantiin vuonna 1650, missä hän opetti kemiaa muiden muassa Robert Boylelle. Starkey kirjoitti useimmat teoksensa salanimellään, mutta julkaisi kirjoituksia myös omalla nimellä. Hänen töillään oli vaikutusta muiden muassa Isaac Newtoniin, John Lockeen ja Gottfried Leibniziin.

## Lähteet

## Kirjallisuus
* William R Newman: *Gehennical Fire: The Lives of George Starkey, an American Alchemist in the Scientific Revolution*. University of Chicago Press, 2003 ()
* William R. Newman ja Lawrence M. Principe: *Alchemy Tried in the Fire: Starkey, Boyle, and the Fate of Helmontian Chymistry*. University of Chicago Press, 2002 ()
Brad McCrimmon

**Byron Brad McCrimmon** (29. maaliskuuta 1959 Dodsland, Saskatchewan – 7. syyskuuta 2011 Jaroslavl, Venäjä) oli kanadalainen jääkiekkoammattilainen, joka pelasi vuodesta 1979 vuoteen 1997 NHL-liigassa. Puolustajana pelanneen McCrimmonin seurat olivat Boston Bruins, Philadelphia Flyers, Calgary Flames, Detroit Red Wings, Hartford Whalers ja Phoenix Coyotes.

Boston Bruins varasi McCrimmonin varausvuorolla 15 vuonna 1979.

Pelaajauransa jälkeen McCrimmon toimi jääkiekkovalmentajana. Hän kuoli lento-onnettomuudessa 7. syyskuuta 2011, kun Lokomotiv Jaroslavlin joukkuetta kuljettanut kone syöksyi maahan. McCrimmon oli aloittanut Lokomotivin päävalmentajana keväällä 2011. Ennen nimittämistään Lokomotivin päävalmentajaksi hän oli toiminut apuvalmentajana NHL-seuroissa New York Islanders, Calgary Flames, Atlanta Thrashers ja Detroit Red Wings sekä päävalmentajana juniorisarja WHL:n Saskatoon Bladesissä.

## Saavutuksia
* NHL:n plus/miinustilaston voittaja 1988
*  1988
* Stanley Cup 1989 Calgary Flamesissa
* Calgary Flamesin kapteeni 1989–90

## Lähteet